Kostiantyn's blog: Incredible simple JMX example
Опубліковано KOSTIANTYN Kudriavtsev о 23:56 Beskerm jou troeteldier teen koue
• Leefstyl • Troeteldiere • Beskerm jou troeteldier teen koue
keer gelees | 21 kommentaar
Worshonde kry maklik koud en jassies help om hulle te beskerm teen die koue. Foto: GERDA LE GRANGE
Met temperature wat tans baie laag daal, moet ’n mens seker maak jou troeteldiere is genoeg beskerm teen die koue.
Dit is belangrik om te onthou dat jou troeteldiere nie hulself kan voorberei op ysige koue nie – dus moet jy ’n hand bysit. Probeer die volgende raad om te verseker dat jou vierpotige vriende nie te koud kry in die winter nie.Moet nie jou hond of kat buite laat sonder behoorlike, warm skuiling nie. Jou troeteldier het miskien langer hare om hom te pantser teen die koue, maar dit is in baie koue weer nie genoeg om hom warm te hou nie. Gee jou troeteldier die opsie om binnenshuis te bly in ysige weer. Indien dit nie ’n opsie is nie, maak seker dat hy ’n knus plekkie het om van die koue weg te kruip.Sommige honde of katte het ’n lekker dik pels, maar talle het min hare om hul warm te hou. Vir dié sonder die voordeel van ’n lekker dik pels kan jy ’n jassie of truitjie aantrek vir ekstra beskerming. Honderasse wat in dié kategorie val, is Chihuahuas, Whippets, Windhonde en worshonde.Probeer kos en water in ’n omgewing hou waar dit nie sal vries nie. Diere moet daagliks toegang hê tot veral vars water – wat natuurlik ’n probleem is as hul kosbakke vries weens baie koue toestande.As sneeu of ys op die grond in die winter ’n gereelde verskynsel in jou omgewing is, wees bedag daarop dat jou diere se pote skade kan kry en dat dit baie onaangenaam vir hulle kan wees om buite te loop. Probeer hul toegang tot sneeu beperk of maak gebruik van “skoentjies” as jou dier jou sal toelaat om dit vir hom aan te trek!Party honde sal amper enigiets probeer eet en hulle kan dalk ’n groot belangstelling in sneeu ontwikkel. Dit kan lei tot maagprobleme of hulle kan gevaarlike voorwerpe saam met die sneeu inkry. Keer jou hond as jy sien dat hy weglê aan ’n happie sneeu.Teenvriesmiddel (antifreeze) het ’n aangename smaak vir diere, maar is hoogs giftig. Dit is een van die middels wat die meeste lei tot die vergiftiging van troeteldiere. Maak seker die middel is buite die bereik van jou diere. Indien jy vermoed jou troeteldier het teenvriesmiddel ingekry, vat hom onmiddellik na ’n veearts.Bron: About.com
2012/06/11 02:30:49 PM
Ek wens hulle bring die honde-lisensie van jare gelede terug. Sommige mense kan nie eers na hulle kinders omsien nie, wat nog te sê van hulle diere.
Ek sal wragtig nie kan slaap as ek moet weet my vierpoot kinders is honger of het geen beskutting of kombers teen die snerpende koue.
Dis net te maklik vir sommige om 'n blinde oog te draai op kinders, diere en bejaardes.
Skies, wil nie oordeel nie maar dit maak my seer en kwaad.
2012/06/11 03:23:39 PM
My hondjie het een van daai groen Iglo honde hok met twee komberse in haar kos en water is altyd baie naby aan haar. Sal nie kan slaap as ek weet sy kry koud nie.
2012/06/11 03:40:58 PM
Lisa, jy moet net onthou daardie Iglo maak kondensasie aan die binnekant en dan drup daardie ysige watertjie op woefie se rug deur die nag. Ek het ook een gehad, wat wel gewerk het is daardie sagte lap hokkie wat jy kan vou (om in te druk)sit so een binne (omtrent dieselfde grote as die iglo - dit dra ook bietjie by tot ekstra warmte
2012/06/12 07:37:09 AM
Ek het twee boerboele, en dis nutteloos om vir hulle komberse te gee. Dit lê die volgende oggend in miljoene stukkies op die plaveisel. Ek het die raad gekry om infrarooi ligte in hulle hokke te installeer, en hoewel daar 'n goeie kans is dat veral die jong reun die gloeilamp gaan opvreet, gaan ek dit wel probeer. Hy verskeur ook sy (paperduur) jas sonder om 'n oog te knip.
2012/06/12 11:34:17 AM
My klein Jessica,miniatuur worsie, het 4 baadjies en baie baba kombersies, asook 'n ou dik duvet. My ander woefie wat nie binne wil dux nie, het 'n houthok, met twee dik komberse in asook 'n ou mat, en ons gooi 'n seil met 'n ou gordyn bo oor die hok. My klein woefie kind dux by my in die bed!!
2012/06/12 12:20:26 PM
Joanita ons het 'n Dobermann reun en hy het 'n XXL houthondehok... Behandelde hout en lekker groot - omtrent 'n mini Wendy.. Ons het laasjaar die infrarooi lamp probeer maaris moelik om regte een te kry, meeste is te veel Watts vir die area va die hok en boonop skyn dit skerp dit lyk aardig (rooiligbuurt?) - nie eintlikgewerk nie. Het later een van die herbarium heaters probeer - geen rooi lig maar nie regtig hitte nie..En hy die lig telkemale ondersoek...en afgebreek.. Te bang vir elektriese skok en dit werk nie..
Hierdie jaar het ek sy hok se dak binne met polistireen panele uitgevoer vir isolering - koel in somer en warm in winter. Ek het die vloer met sterk dik rubbermatteels wat ek by Builders gekry het uitgele om van onder te isoleer. Die goed is so dik en sterk hy wil dit nie vreet nie.. Toe het ons een van die 'panel heaters' teen die een muur van sy hok gemonteer.. Baie effektief om net die koue te verdryf, veilig vir hom en sy hok met geen drade of ontblote elemente of kans vir oorverhitting en is BAIE elektrisiteits vriendelik.
Nou kort hy net 'n disco bal en Barry White vir sy bachelors pad...
2012/06/12 12:30:26 PM
My viervoetkinders slaap almal in die huis en elkeen het 'n watersak met sy eie komberse in die mandjies. My kat kruip onder die duvet in en spin my aan die slaap.
2012/06/12 12:32:26 PM
As jy diere het moet jy vir hulle kan sorg. Myne is baie spesiaal en elkeen het sy mandjie, kombersies, warmsak. Almal slaap binne.
2012/06/12 01:29:33 PM
My 3 honde-kinders is ook huis honde. Dit is gans te koud om buite te slaap.
2012/06/12 01:50:14 PM
Dankie aan almal wat soveel vir hulle diere omgee. My hondjie, Kimmie is nou 13 jaar en elke dag is sy net 'n plesier vir ons. Die gesegde van Mahatma Ghandi 'judge your country by the way you treat your animals' is beslis van toepassing. Barbare moet beslis nie 'n diertjie besit nie. francois
2012/06/12 02:27:35 PM
Ek het twee boxers. Hulle slaap in my kamer met die verwarmer aan saans en ek bring hulle in die huis as dit so 5 uur is en ek van die werk terugkeer. Dan maak stook ek vir hulle die kaggel. Hulle probeer ook by my en vroulief inkruip saans. Maar ek kan ook nie truitjies en goed vir hulle gee nie. Hulle skeur dit ook in repe! Nickey
2012/06/12 02:41:53 PM
Ghadafi is my Jack Russel- Hy en ouboet Bin Laden het twee dik matrasse in die kombuis, maar oo wee as 'n kamer deur oop is, is ons onder die duvet- ek moet noem Bin laden is 'Sharpei- so hy is redelik groot... maar lief hulle baie en draa baie 'n blinde oog... dit is mos koud.
jeanne 2012/06/12 04:17:41 PM
Ek verkoop warm bedjies wat jy in plug vir honde. dit is veilig en skakel aan wanneer jou troeteldier daarop gaan le. Troeteldiere is mal daaroor :-)
2012/06/12 10:08:31 PM
Hi Jeanne, waar kan ek so 'n bedjie in die hande kry? Stel baie belang om so iets vir my Jack Russell te kry.
2012/06/13 04:53:55 AM
Hi Jeanne, waar kan ek daardie bedjies kry?
2012/06/13 06:55:02 AM
My 2 minatuur worsies het elk 2 handdoeke 3 komberse 2 bedens en elk 'n slaapsak. Hulle het is my kinders net jammer van Worsie wat nou jaar terug dood is aan kanker, hy was 11 maar Tammy sy vrou nou 10 jaar is nog net so lewendig en spelerig en baie erg oor haar bedegoed. Lief hulle.
2012/06/13 09:56:13 AM
Jeanne, stuur asseblief meer besonderhede oor die honde bedjies wat inplug wat jy verkoop. Die pryse, groottes, ens. Fotos sal welkom wees.
2012/06/13 12:36:31 PM
Ek het 4 hondekinders en 3 katkinders wat almal binne slaap. Katte kom en gaan deur katflap in die voordeur en die honde kom 5 uur wanneer ek tuis kom in die huis. Die Great Dane en Jack Russel deel 'n compact foam matras met komberse in die gang voor my kamer, ouma Scottie het haar eie mandjie met kombersies en Border Collie het 'n "Doughnut" met kombers. Die Dane slaap in 'n ou T-hemp van pa en die twee kleintjies het jassies. Ek stem, kan ook nie slaap as my diere nie warm en veilig is nie!!!
2012/06/13 01:59:31 PM
Jeanne, stuur asb die detail van hierdie beddens, asb.
2012/06/15 10:12:12 AM
Stuur ASB. vir my meer inligting oor die warm bedjies Butch van Blerk
2012/06/19 01:49:12 PM
Kyk net die dames is baie beter versorgers en mense wat omgee- ook maar goed die liewe Vader het hulle gemaak. Behalwe Francois hierbo, swyg die mans in verskeie tale - hoekom? - Ons boerboele slaap ook in 'n "klein kombuis" en word toegegooi op matrasse met komberse en more - oggend steek steeds net die snoet uit - so geleer - en soek daarvoor - skaaphond is 'n kind en slaap by seun in kamer - maar boeta - hy is 'n uitstekende werker - doen 4 mense se werk met skaap - honde word gereeld gebad en geskrop met shampoo - en dan huil die hele opstal as een dood - troeteldiere - baie duur pasiente maar te lekker